OzLabs/hebrew-wiki-articles huggingface dataset:
סיטרואן ברלינגו

סיטרואן ברלינגו (בצרפתית : Citroën Berlingo ) היא מכונית מסחרית מתוצרת יצרנית הרכב הצרפתית סיטרואן, חברת בת של קבוצת PSA אשר מיוצרת משנת 1996.

דגם ה-"סיטרואן ברלינגו" זהה במאפייניו ובעיצובו ל-פיג'ו פרטנר, ודורו הראשון בוסס, כמוהו, על בסיס שלדת סיטרואן ZX. שני הדגמים מוצעים בעולם גם בגרסה חשמלית.

==דורות "סיטרואן ברלינגו"==
* דור ראשון : יוצר בין השנים 2013 - 1996 בתצורות : 3 דלתות (2 נוסעים), 5 דלתות (5-7 נוסעים). בשנת 2004 עבר הדגם מתיחת פנים. יוצרו 1,200,000 יחידות. בברזיל דגמי הדור הראשון של "סיטרואן ברלינגו" מיוצרים משנת 1998.
* דור שני : יוצרו משנת 2018–2008. משנת 2017 יוצר דגם חשמלי נוסף "Berlingo Electric L2 550 LX". 
* דור שלישי : מיוצר משנת 2018 על פי פלטפורמה "PSA EMP2 platform" 

==תצורות==
* 4-5 דלתות - מסחרית
* 5 דלתות - רכב פעילויות פנאי ("LAV" פירוש באנגלית: leisure activity vehicle)
* 2 דלתות - טנדר (דור שני)

=="סיטרואן ברלינגו"==
* מנוע קדמי
* סוגי מנוע : מנועי בנזין, מנועי דיזל, מנוע חשמלי
* סוגי הנעה : הנעה קדמית, הנעה כפולה 4x4
== תמונות ==
<gallery mode="packed" heights="120">
קובץ:2000 Citroen Berlingo 1.9 Front.jpg | "סיטרואן ברלינגו", שנת 2000 
קובץ:2003 Citroen Berlingo (1).jpg | "סיטרואן ברלינגו", שנת 2003 
קובץ:Citroen Berlingo rear 20070928.jpg | "סיטרואן ברלינגו", דור ראשון 
קובץ:2005 Citroën Berlingo (M59 Series II) van (22257630722) (cropped).jpg | "סיטרואן ברלינגו", שנת 2005 
קובץ:Citroen Berlingo II (2008) side.jpg | "סיטרואן ברלינגו", שנת 2008, דור שני 
קובץ:Citroën Berlingo I Facelift rear.JPG | "סיטרואן ברלינגו", שנת 2008 
קובץ:Citroen Berlingo 2015. Spielvogel 3.jpg | "סיטרואן ברלינגו", שנת 2015 - מבט לתא הנהג ולוח מחוונים 
קובץ:Citroen Berlingo 2015. Spielvogel 1.jpg | "סיטרואן ברלינגו", שנת 2015 
קובץ:2015-03-03 Geneva Motor Show 3668.JPG | "סיטרואן ברלינגו", שנת 2015 
קובץ:Citroen Berlingo III IMG 2567.jpg | "סיטרואן ברלינגו", דור שלישי 
קובץ:Citroen Berlingo XL, Paris Motor Show 2018, IMG 0702.jpg | "סיטרואן ברלינגו", דגם "XL", שנת 2018
קובץ:2019 Citroen Berlingo Feel Puretech 1.2 Front.jpg | "סיטרואן ברלינגו", דור שלישי, שנת 2019 
</gallery>

<gallery mode="packed" heights="100">
קובץ:V.L.T.T. Citroën Berlingo 4x4 P.F.C. 83 VII-2006.jpg | "סיטרואן ברלינגו" 4x4, רכב כיבוי אש
קובץ:Fire bregade vehicle in Les Sables-dOlonne, pic3.JPG | "סיטרואן ברלינגו", רכב כיבוי אש
קובץ:AHBVPA-VETA 02.jpg | "סיטרואן ברלינגו", רכב כיבוי אש
קובץ:Citroen Berlingo Police Municipal Riquewihr.JPG | "סיטרואן ברלינגו" - ניידת משטרה
קובץ:Police nationale, gare de Strasbourg février 2014.JPG | "סיטרואן ברלינגו" - ניידת משטרה 
קובץ:Northern Constabulary Citroen Berlingo van.jpg | "סיטרואן ברלינגו" - ניידת משטרה 
</gallery>

==ראו גם==
* סיטרואן
* פיג'ו פרטנר

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1996
קטגוריה:מכוניות מסחריות
קטגוריה:מכוניות חשמליות
ברלינגו
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים בפורטוגל
קטגוריה:כלי רכב המיוצרים בפולין
קטגוריה:כלי רכב המיוצרים בארגנטינה
קטגוריה:כלי רכב המורכבים במרוקו
קטגוריה:כלי רכב המיוצרים בטורקיה
עטרה ליושנה

[[חצר גליציה, אותה שיקמה עטרה ליושנה]]
הרב [[אביגדר נבנצל, ממקימי האגודה ומורה דרכה.]]
אגודת עטרה ליושנה היא עמותה ישראלית הפועלת ליישוב יהודים ברובע המוסלמי בעיר העתיקה שבירושלים.

==ייסוד העמותה ופעילותה==
האגודה נוסדה בשנת ה'תשל"ט 1979. מייסדיה היו הרב שמחה קוק, הרב אביגדור נבנצל, הרב שלמה זלמן מן-ההר, הרב מרדכי אליהו, הרב נחמן כהנא, הרב משה צבי סגל, דוד כהן, מתי דן, אהרן ביר, ישראל פויכטוונגר, ושבתי זכריה. בנשיאותה עמד במשך שנים רבות הרב שמואל אוירבך.

העמותה פועלת לאיתור נכסים ברובע המוסלמי שהיו בבעלות יהודית בטרם מלחמת העצמאות, והעברתם לידיים יהודיות באמצעות קנייתם או בדרכים משפטיות. על פעילי האגודה נמנה יצחק פינדרוס. בשנת ה'תשמ"א 1981 קיבלה האגודה מהמדינה את החזקה על שיקום חצר גליציה. בשנת ה'תשמ"ב שוקם בית הכנסת על ידי אהרן ביר ואפרים כספי. בשנת ה'תשמ"ח קיבלו הרב יצחק שלמה זילברמן ובניו את החזקה על החצר מאת האגודה. לאחר השיקום, העבירו לחצר את ישיבת אדרת אליהו. האגודה קנתה את המתחם שבו שוכנת כיום ישיבת שובו בנים, והישיבה משלמת לה דמי שכירות.

בתחילת שנות השבעים נוצרה מתוך אגודת עטרה ליושנה, עמותת עטרת כהנים.

משרדי העמותה נמצאים ברחוב המשוררים 2 בעיר העתיקה.

==לקריאה נוספת==
* הר המריבה – המאבק על הר הבית, יהודים ומוסלמים, דת ופוליטיקה, כתר, 1995. . עמודים 130-270.

== קישורים חיצוניים ==
* אהרן גרנביץ' [http://www.inn.co.il/Besheva/Article.aspx/1475 שבתי זכריה - חוקר תולדות ירושלים]
* 

== הערות שוליים ==

קטגוריה:הרובע המוסלמי
קטגוריה:ירושלים: ארגונים
קטגוריה:ישראל: עמותות
קטגוריה:גאולת אדמות בארץ ישראל
דיסני XD

דיסני XD הוא ערוץ טלוויזיה אמריקאי בבעלות יחידת ערוצי דיסני העולמית של קבוצת הטלוויזיה דיסני-ABC, חלק מחטיבת רשתות המדיה של חברת וולט דיסני. קהל היעד של הערוץ הוא ילדים בגיל 6–15, ותכניו כוללים סדרות טלוויזיה בשידור ראשון, הפקות מקור וסרטים מערוץ האחות ערוץ דיסני, סרטי קולנוע וסדרות לייב-אקשן ואנימציה ממפיצים שונים.

הערוץ שודר בישראל ללקוחות HOT, בערוץ 72 בתחילת חודש ינואר 2018, אך ירד בסופו.

==היסטוריה==
בפברואר 2009 עד 2015]]
ערוץ דיסני XD הושק ב-13 בפברואר 2009, ותפס את מקומו של ערוץ Toon Disney. רוב התוכניות בערוץ - בעיקר סדרות אנימציה - שודרו בעבר ב-Toon Disney, בעיקר כחלק מרצועת השידור ג'טיקס, ששודרה לראשונה ב-2004 ושודרה בToon Disney עד לסגירת הערוץ. ב-2015 רוענן סמליל הערוץ.

==סדרות הערוץ==

==רצועות שידור==
===יקום מארוול===
ב-1 באפריל 2012, דיסני XD השיק רצועה בשם יקום מארוול, עם הבכורה של ספיידרמן: איש העכביש, ואחריה הפרק הראשון של העונה השנייה של האוונג'רס: סדרת האנימציה. הרצועה היא תוצאה של רכישת מארוול קומיקס על ידי דיסני ב-2009.

מארוול אנימציה הכריזה ב-2013 כי הסדרות החדשות שלה, האוונג'רס מתאחדים והאלק וצוות הריסוק, ישודרו בדיסני XD כחלק מרצועת יקום מארוול ויהוו חלק מאותו יקום בדיוני.

====סדרות====
*האוונג'רס: סדרת האנימציה (1 באפריל 2012 - 11 בנובמבר 2012) (הסתיימה ב-2012 והוחלפה ב"האוונג'רס מתאחדים")
*ספיידרמן: איש העכביש (1 באפריל 2012 - הווה)
*האוונג'רס מתאחדים (החליפה את האוונג'רס: סדרת האנימציה) (7 ביולי 2013 - הווה)
*האלק וצוות הריסוק (11 באוגוסט 2013 - הווה)
*שומרי הגלקסיה (5 בספטמבר 2015 - הווה)

==השוואה בין הסדרות שמשודרות כיום בארצות הברית ובריטניה==

==ראו גם==
*ערוץ דיסני
*ג'טיקס

==קישורים חיצוניים==

* 

קטגוריה:ערוץ דיסני
קטגוריה:ערוצי טלוויזיה לילדים
קטגוריה:ערוצי טלוויזיה אמריקאיים
קטגוריה:דיסני: ערוצים
The Essential Britney Spears

The Essential Britney Spears הוא אלבום האוסף החמישי של זמרת הפופ האמריקאית בריטני ספירס. האלבום יצא לאור ב-20 באוגוסט 2013 בארצות הברית, תחת חברת התקליטים לגאסי רקורדינגס. האלבום כולל 2 דיסקים ו-2 רצועות שלא יצאו כסינגלים אשר נכנסו לאלבום זה.

== רשימת רצועות ==

== מיקומי שיא ==

== נתוני מכירות ==

==קישורים חיצוניים==

==הערות שוליים==

קטגוריה:אלבומי בריטני ספירס
קטגוריה:אלבומי אוסף באנגלית
קטגוריה:אלבומי כסף בממלכה המאוחדת
קטגוריה:אלבומי חברת ג'ייב רקורדס
קאסם א-רימאווי

ד"ר קאסם א-רימאווי (בערבית: قاسم الريماوي; 1918 - 29 באפריל 1982) היה פוליטיקאי ירדני ממוצא פלסטיני ששימש לתקופה קצרה כראש ממשלת ירדן.

==ביוגרפיה==

קאסם א-רימאווי נולד בבית רימה שבארץ ישראל המנדטורית בשנת 1918. למד סוציולוגיה בקהיר ולאחר מכן משפטים בלונדון. המשיך ללימודי דוקטורט בכלכלה וחינוך באוניברסיטת קולומביה, וסיים את לימודיו בשנת 1956.

בשנות ה-60 החל את דרכו הפוליטית ושימש בשני העשורים שלאחר מכן בתפקידים שונים בצמרת הפוליטיקה הירדנית, בין היתר כשר הפנים וכשר החקלאות. כיהן גם כיושב ראש הפרלמנט. מונה לשר בממשלתו של עבד אלחמיד שרף, שהחלה לכהן בדצמבר 1979. אולם חצי שנה בלבד לאחר שהחלה כהונתו מת במפתיע ראש הממשלה הצעיר כתוצאה מהתקף לב. א-רימאווי התמנה לראש הממשלה באופן זמני ב-3 ביולי 1980 והוא שימש בתפקיד עד למינויו של מודר בדראן ב-28 באוגוסט 1980. א-רימאווי הוא מראשי הממשלה הירדנים הבודדים למן שנות ה-60 שהיו ממוצא פלסטיני.

נפטר ב-29 באפריל 1982 בעמאן בירת ירדן.

==הערות שוליים==

קטגוריה:ראשי ממשלת ירדן
קטגוריה:שרי ממשלת ירדן

קטגוריה:ירדנים שנולדו ב-1918
קטגוריה:ירדנים שנפטרו ב-1982
עבד אלחמיד שרף

השריף עבד אלחמיד שרף (בערבית: الشريف عبد الحميد شرف; 8 ביולי 1939 – 3 ביולי 1980) היה פוליטיקאי ירדני שכיהן כראש ממשלת ירדן. נפטר במהלך כהונתו כתוצאה מהתקף לב.

==ביוגרפיה==

עבד אלחמיד שרף נולד בבגדאד ב-8 ביולי 1939, לאחד מהענפים העיראקיים של בית המלוכה ההאשמי. למד באוניברסיטה האמריקנית בביירות שם הכיר את אשתו. הוא צמח במהרה בשרשרת הפוליטית בירדן, ומונה לאחר מלחמת ששת הימים לשגריר ארצו בארצות הברית. כמו כן כיהן כשגריר בקנדה ובאו"ם, וגם שימש כשר ההגנה וכשר החוץ. בסוגיה הפלסטינית צידד בגישתו של המלך חוסיין שהייתה מתונה יותר ולא בגישתו הניצית של וצפי א-תל. הוא גם הציג גישה מתונה כלפי מצרים לאחר שאנואר סאדאת ביקר בישראל בנובמבר 1977. ב-19 בדצמבר 1979 התמנה שרף לראשות הממשלה לאחר התפטרות קודמו מודר בדראן לאור המצב הכלכלי הבעייתי של הממלכה והאינפלציה הגואה.

ממשלתו של שרף כללה מספר פלסטינים גדול יותר מקודמתה, וכן היא חידשה את פעילות המשרד לענייני "השטחים הכבושים" שנסגר לאחר ועידת רבאט ב-1974. במישור החברתי, בממשלתו של שרף כיהנה לראשונה אישה ירדנית, אנעאם אל-מפתי, שעמדה בראש משרד חדש שהוקם בידי שרף - המשרד לפיתוח חברתי. שרף התחייב בהיכנסו לתפקיד לפעול כנגד השחיתות ולצמצם את האבטלה. הוא אף ניסה לשפר את היחסים עם האופוזיציה בירדן, וכמחווה שחרר כמה מאות אסירים שנעצרו בעקבות פעילות אופוזיציונית.

הקריירה המזהירה של שרף נעצרה לפתע עם מותו בעקבות התקף לב ב-3 ביולי 1980, בזמן כהונתו כראש ממשלה. החליפו בתפקיד באופן זמני ד"ר קאסם א-רימאווי, ולאחר כחודשיים מונה לראשות הממשלה מודר בדראן. בשנת 1983 יצא לזכרו קובץ מאמרים באנגלית, בהשתתפות כותבים ערבים בכירים כמו אדוארד סעיד וסולימאן מוסא.

==חיים אישיים==

עבד אלחמיד שרף נישא ללילא שרף, דרוזית ילידת לבנון, שהייתה גם היא פוליטיקאית ומחלוצות מעמד הנשים בפוליטיקה הירדנית. שימשה כשרת ההסברה הירדנית בשנות ה-80, בממשלתו של אחמד עוביידאת.

==הערות שוליים==

קטגוריה:ראשי ממשלת ירדן
קטגוריה:שרי ההגנה של ירדן
קטגוריה:שרי החוץ של ירדן
קטגוריה:שגרירי ירדן
קטגוריה:שגרירי ירדן בארצות הברית
קטגוריה:שגרירים באו"ם
קטגוריה:שגרירים בקנדה
קטגוריה:ירדנים שנולדו ב-1939
קטגוריה:ירדנים שנפטרו ב-1980
מילאן (ניו מקסיקו)

מילאן (באנגלית: Milan) הוא כפר במחוז סיבולה שבניו מקסיקו. בכפר מתגוררים כ-3,245 תושבים (2010).

==גאוגרפיה==
מילאן ממוקמת ב-35°10′37 צפון, 107°53′43″W מערב. לפי לשכת מפקד האוכלוסין של ארצות הברית, שטחו של הכפר הוא 7.5 קמ"ר.

==דמוגרפיה==
במפקד אוכלוסין שהתקיים בשנת 2000, התגוררו בכפר 1,891 אזרחים, 673 משקי בית ו-475 משפחות. צפיפות האוכלוסייה בכפר הייתה 250.9 נפש לקמ"ר.

אוכלוסיית הכפר מורכבת מ-51.03% לבנים, 1.32% אפרו-אמריקאים, 13.96% אינדיאנים, 28.87% מגזעים אחרים ו-4.81% משני גזעים או יותר.

ב-39.5% מ-673 משקי בית בכפר יש ילדים מתחת לגיל 18 שגרים בם, 49.0% הם זוגות נשואים המתגוררים יחד, 15.8% בהם נשים היא בעלת הבית ללא בעל. הממוצע של משק בית הוא 2.81 נפשות וממוצע של משפחה הוא 3.33.

==קישורים חיצוניים==

קטגוריה:ארצות הברית: כפרים
מדליית שישה באוקטובר

מדליית שישה באוקטובר היא מדליית מערכה של סוריה עבור השתתפות במלחמת יום הכיפורים.

המדליה נוסדה ב-15 בפברואר 1974, היא הוענקה לחיילי הכוחות המזוינים של סוריה שהשתתפו בלחימה בין 6-24 באוקטובר 1973, וכן לאזרחים סורים וממדינות נוספות שתרמו למאמץ המלחמתי.

==תיאור העיטור==
העיטור מורכב ממדליה בקוטר 44 מ"מ שבמרכזה עיגול המצופה אמייל לבן ובו איור של מדינות העולם הערבי. סביב העיגול המרכזי ישנן חמש קבוצות של שלוש קרניים היוצאות כלפי חוץ וביניהם קישוטי פרחים. המדליה תלויה על ידי אבזם עם עוגן, זוג חרבות סימיטר ותותח, בראש האבזם ניצב העיט הסורי.

האבזם מחבר את המדליה לסרט אדום בעל פס לבן ברוחב 4 מ"מ שמשני צידיו פסים שחורים ברוחב דומה. סרט זה הוא גם תצורתו של אות העיטור (גרסה מוקטנת של העיטור אשר נענדת באירועים לא פורמליים).

==קישורים חיצוניים==
* [http://www.syrianmedals.narod.ru/oct.html תיאור המדליה] באתר 'Syrian Medals'.
* [http://www.medals.org.uk/syria/syria019.htm תיאור המדליה] באתר 'Medals'.

קטגוריה:סוריה: צבא וביטחון
קטגוריה:סוריה: עיטורים
קטגוריה:מלחמת יום הכיפורים
נערה מברלין

נערה מברלין (באנגלית: The English German Girl) הוא ספר מאת הסופר האנגלי ג`ייק ווליס סימונס. הספר, אשר עלילתו מתרחשת בין השנים 1933–1947, ובחלקו הגדול בתקופת מלחמת העולם השנייה, מספר את סיפורה של נערה יהודיה, רוזה קליין, אשר נולדה וגדלה בגרמניה, ובגיל 15 נשלחת לבדה על ידי הוריה לאנגליה, במסגרת הקינדר-טרנספורט, על מנת להציל את חייה. הספר, אשר ממשיך ומתאר את חייה החדשים של הנערה באנגליה, ואת קשיי התאקלמותה בארצה החדשה, מתאר גם את הרקע ההיסטורי לעלילה, לרבות ההידרדרות המהירה במצבם של יהודי גרמניה החל מעלייתה של המפלגה הנאצית לשלטון בגרמניה בשנת 1933, וכן את האווירה ששררה בבריטניה הגדולה במהלך מלחמת העולם השנייה. 

== עלילת הספר ==
העלילה נפתחת בתיאור חייה של משפחת קליין, משפחה אמידה ממוצא יהודי המתגוררת בברלין בשנת 1933. אבי המשפחה, אוטו קליין, הוא רופא מנתח מכובד ובעל משרה יוקרתית בבית חולים בברלין, המגדל יחד עם אשתו אינגה קליין את שלושת ילדיהם: היינריך, הבן הבכור, רוזה, הבת האמצעית, והדי, הבת הצעירה. עלילת הספר מתחילה בתאריך 31 בינואר 1933, יום עלייתה של המפלגה הנאצית לשלטון, ובהמשך מתארת כיצד החקיקה הנאצית מובילה לפיטורו של האב מעבודתו, באמתלה כי "טובת החולים דורשת זאת". בהמשך מתואר כיצד ככל שעובר הזמן הולכים בני המשפחה וחשים כיצד המציאות סוגרת עליהם, וכל אחד מהם מפתח אסטרטגיה אחרת לצורך הישרדות. אף שבתחילה אבי המשפחה מסרב לשקול את האפשרות להגר למדינה אחרת, בטענה כי בסופו של דבר הדברים עתידים להסתדר, בסופו של דבר, בעקבות אירועי ליל הבדולח, ושליחתם של האב והבן הבכור למחנה הריכוז זקסנהאוזן, אשר משם חולצו על ידי ידיד גרמני המשרת במשטרת ברלין, משתכנעים בני המשפחה כי הדרך היחידה לשרוד היא להגר מגרמניה. עם זאת, בני המשפחה מגלים כי כמעט כל הדרכים האפשריות להגר נחסמו זה מכבר, והאפשרות היחידה בנמצא היא לשלוח את בתם האמצעית, רוזה בת ה-15, לבדה לאנגליה במסגרת הקינדר-טרנספורט, שם תתארח אצל בן דודה של אביה. חרף חוסר רצונה להתנתק ממשפחתה, לבסוף רוזה מסכימה לנסיעה, ומטרתה היא לחפש באנגליה אחר מעסיק אשר יהא מוכן להוציא ויזת עבודה עבור בני המשפחה, וכך לחלצם מגרמניה.

לאחר הגעתה לאנגליה, נאלצת רוזה להתמודד עם קשיי התאקלמותה במדינה הזרה, אשר את שפתה אינה מבינה, ובנוסף עם יחסיה של הוריה המאמצים, אשר מתייחסים אליה כאל משרתת בביתם. בסופו של דבר, רוזה מתאהבת בבנם, סמואל, ונכנסת להיריון, מה שמוביל לשרשרת אירועים אשר בסופה בורחת רוזה מביתם, ויוצאת לחפש את מזלה בלונדון. בסופו של דבר, רוזה מתחילה לעבוד כאחות סיעודית בבית חולים בלונדון, ומתאחדת עם אהובה סמואל, כאשר ברקע היא מתמודדת עם געגועיה לבני משפחתה, אשר המכתבים המגיעים מהם מתארים את מצבם ההולך ומתדרדר בגרמניה הנאצית. העלילה מסתיימת בשנת 1947, כאשר רוזה, אשר עדיין לא גיבשה לחלוטין את זהותה, מגלה לבסוף את גורלם של בני משפחתה, ומקימה משפחה משלה.

==תרגום לעברית==
הספר תורגם לעברית בידי ניצה פלד, ויצא לאור בשנת 2012 במסגרת הוצאת "פרוזה". 

==ראו גם==
* קינדר-טרנספורט

== קישורים חיצוניים ==
* 
* [http://www.e-vrit.co.il/%D7%A0%D7%A2%D7%A8%D7%94_%D7%9E%D7%91%D7%A8%D7%9C%D7%99%D7%9F-%D7%A4%D7%A8%D7%A7_%D7%A8%D7%90%D7%A9%D7%95%D7%9F.aspx הפרק הראשון של הספר] באתר evrit
* 
* 
* 

קטגוריה:רומנים היסטוריים
קטגוריה:ספרי 2011
קטגוריה:ספרות מלחמת העולם השנייה
נועם גיל-אור

נועם גיל-אור בטקס אזכרה לחללי חיל הרפואה בחיפה (2016)
נועם גיל-אור (נולד ב-6 בספטמבר 1964) הוא שדרן רדיו. גיל-אור ערך והגיש תוכניות בקול ישראל והנחה תוכניות בערוץ הראשון עד לסגירת רשות השידור ב-2017.

== ביוגרפיה ==
גיל-אור נולד לרבקה, אשת חינוך ומנהלת סניף ויצו רמת גן, ולאברהם גיל-אור. למד והתחנך ברמת-גן. את שירותו הצבאי עשה בתיאטרון צה"ל. לאחר שחרורו עבר קורס קריינים והחל לעבוד ב"קול ישראל".

בשנת 1985 הופיע בתפקיד ש.ג בבסיס הטירונות בסרט בנות.

גיל-אור היה אחד המנחים של תוכנית הטלוויזיה "להיט בראש" בערוץ הראשון בשנים 1988–1992. הגיש בשנים 1992–1995 ברשת ג' את תוכנית מצעד הפזמונים "מקום בצמרת". כן הגיש את תוכניות הרדיו "ארוחת בוקר" "בדרכי נועם" "מופע אולפן"

בין השנים 2008 - 2012 ניהל את רשת ג' ואת חטיבת הבידור ב"קול ישראל".

ערך והגיש את התוכנית "ציפורי שיר" ברשת ג' והגיש יחד עם אלי לפיד את התוכנית "מציאות" ב-88 FM.

בעל תואר ראשון בתקשורת ומדע המדינה ותואר שני במינהל ציבורי מטעם אוניברסיטת בר-אילן.

מורה לדיבור ושפה בבית הספר לאומנויות הבמה בית צבי.
בשנת 2018 הגיש בערוץ 24 ובשידורי קשת יחד עם עינת שרוף את התכנית 'חוזרים לשבעים' שהוקדשה לשירים הישראליים בשבעים שנות המדינה ומשתתף באירועי מחווה לגדולי היוצרים בזמר העברי.

גיל-אור מנחה טקסים ממלכתיים וטקסי התייחדות בהיכל הזיכרון הלאומי בהר הרצל בירושלים, ביום הזיכרון לחללי מערכות ישראל ולנפגעי פעולות האיבה ובטקסי אזכרה והתייחדות בצה"ל.
ים

נשוי ללילך. מתגורר בתל אביב.

נועם הוא צאצא של הרב מרדכי אקלר רבם של אנוסי משהד.

== קישורים חיצוניים ==

* 
* 
* 

קטגוריה:סגל קול ישראל
קטגוריה:שדרני רדיו ישראלים
קטגוריה:בוגרי בית הספר אהל שם
קטגוריה:בוגרי תיאטרון צה"ל
קטגוריה:בוגרי אוניברסיטת בר-אילן
קטגוריה:סגל בית צבי
קטגוריה:ישראלים שנולדו ב-1964
ילנה בלובה

ילנה בלובה (נוביקובה) (ברוסית: Еле́на Дми́триевна Бело́ва; 28 ביולי 1947) הייתה סייפת סובייטית. אלופה אולימפית אישית (מקסיקו 1968 ו-3 פעמים בתחרות קבוצתית, בעלת 8 מדליות זהב באליפויות העולם אישיות וקבוצתיות.

== קריירה ==
ילנה נוביקובה (בלובה) נולדה בעיירה במחוז חברובסק. היא החלה להתאמן בסיף בגיל 13 כאשר המשפחה כבר התגוררה במינסק אצל מאמנת ידעה שבין חניכיה היו אלופים רבים. ילנה נוביקובה התאמנה קשה מאוד אך בלחץ המאמנת סיימה מכון פדגוגי ורכשה מקצוע.

בשנת 1968 ילנה נוביקובה (בלובה) השתתפה בהצלחה גדולה באליפות ברית המועצות ונכללה בנבחרת האולימפית של ברית המועצות. באותו קיץ היא גם התחתנה ושינתה את שם המשפחה ל"בלובה", תחת שם זה היא השתתפה בתחרויות במהלך כל הקריירה בינלאומית שלה. באולימפיאדה זו בלובה זכתה ב-2 מדליות זהב (אישית ובתחרות קבוצתית). בהמשך היא השתתפה באולימפיאדות נוספות ובסך הכול זכתה ב-6 מדליות מהם 4 זהב.

בשנת 1971 בלובה זכתה באליפות עולם בתחרות אישית. בתחרויות אליפות עולם אישיות זו הייתה מדליית זהב היחידה שלה, אך בתחרויות קבוצתיות נבחרתה זכתה במספר מדליות זהב.

לאחר אולימפיאדת 1980 במוסקבה בלובה עזבה את התחרויות. תחילה היא התמסרה לחיי המשפחה - בגיל 40 נולד לה ילד שני מבעלה השני.

היא מתגוררת כיום במינסק ומלמדת באקדמיה לספורט.

==משחקים אולימפיים==
משחקי מקסיקו סיטי 1968 היו האולימפיאדה הראשונה של ילנה בלובה. במהלך האימונים היא נפצעה ברגל אך הייתה כשירה להשתתף בתחרויות לאחר טיפול תרופתי. במהלך תחרות אישית בלובה הפסידה לגלינה גורוחובה אך בהמשך היו לה קרבות מוצלחות והיא הצליחה להגיה למדליית זהב אישית. גם בתחרות קבוצתית נבחרת ברית המועצות זכתה בתחרות.

בשנת 1972 בלובה הגיע בתחרות אישית רק למקום ה-5 אך זכתה במדליית זהב בתחרות קבוצתית.

בשנת 1976 בלובה הצליחה להגיע לקרבות סיום בתחרות אישית אך זכתה רק במקום השלישי. בתחרות קבוצתית היא זכתה במדליית זהב.

בשנת 1980 בלובה לא הייתה בין המועמדות המובילות למדליה אישית וסיימה את התחרות במקום ה-9. בתחרות קבוצתית נבחרתה זכתה במקום השני אחרי צרפת.

==קישורים חיצוניים==

קטגוריה:מקבלי עיטור אות הכבוד
קטגוריה:סייפות באולימפיאדת מונטריאול (1976)
קטגוריה:משתתפות אולימפיאדת מוסקבה (1980)
קטגוריה:משתתפות אולימפיאדת מקסיקו סיטי (1968)
קטגוריה:סייפות באולימפיאדת מינכן (1972)
קטגוריה:סייפות באולימפיאדת מקסיקו סיטי (1968)
קטגוריה:אלופות אולימפיות סובייטיות: סייף
קטגוריה:זוכות מדליית ארד אולימפית: סיף
קטגוריה:זוכות מדליית ארד אולימפית מברית המועצות
קטגוריה:זוכות מדליית כסף אולימפית סובייטיות: סיף
קטגוריה:ילידות 1947
קטגוריה:סובייטים שנולדו ב-1947
רעידת האדמה באשגבאט (1948)

רעידת האדמה באשגבאט התרחשה בלילה שבין ה-5 ל-6 באוקטובר 1948 בשעה 02:17 לפנות בוקר, שעון מקומי, והייתה רעידת האדמה החזקה ביותר בתולדות טורקמניסטן. עוצמתה הייתה בדרגה 7.3 בסולם מגניטודה לפי מומנט והיא גרמה לעשרות אלפי הרוגים והרס העיר. בהתאם להערכות שונות מספר הרוגים ייתכן והגיע לכ-100 אלף, בשנת 2010 נשיא טורקמניסטן ציין 175 אלף הרוגים. החל משנת 1995 יום 6 באוקטובר הוכרז כיום זיכרון לאומי.

רעידת אדמה התרחשה בעומק של 10-12 ק"מ וכללה 2 זעזועים חזקים בהפרש של 5-8 שניות. הזעזוע הראשון היה בדרגה 8 לפי סולם ריכטר בכיוון דרום-צפון, התזוזה השנייה שהייתה חזקה אף יותר הייתה מכיוון מדרום-מזרח לצפון-מערב. לקראת הבוקר הייתה תזוזה נוספת בדרגה 7-8 לפי סולם ריכטר ובהמשך במשך ארבעה ימים היו רעידות משנה.

במהלך האירוע הקשר עם העיר נותק והידיעה הועברה באמצעות קשרים צבאיים. לקראת הערב הגיעו לאזור משלחות חילוץ ראשונות ובהמשך צוותים רפואיים. אמצעי התקשרות הסובייטיות כמעט ולא דיווחו על האירוע. לאזור הובאו כוחות צבא שטיפלו בחידוש תשתיות בעיר, הסדרת הסדר הציבורי וחיפוש הניצולים בין ההריסות. תחילה דווח על כמה אלפי הרוגים. לאחר התפרקות ברית המועצות דווח היקף הרוגים של כ-100 אלף תושבים (כ-10% מכלל אוכלוסיית הרפובליקה באותה עת) וייתכן שאף יותר. העיר למעשה נהרסה ונבנתה מחדש.

==קישורים חיצוניים==
* [http://infoabad.com/vs-o-turkmenistane/ashhabadskoe-zemletrjasenie-1948-goda-hronika-katastrofy.html תיאור מפורט של האירוע ועשרת הימים הראשונים אחריו] 

אשגבאט
קטגוריה:1948 בברית המועצות
קטגוריה:טורקמניסטן: היסטוריה
קטגוריה:אשגבאט
פקורה

פקורה
פָּקוֹרָה (בהינדי: पकोड़ा, לחלופין: פָּקוֹדָה או בׇּגִ'י) הוא חטיף או מתאבן מטוגן הנפוץ בכל תת-היבשת ההודית וכן באפגניסטן ובכל מקום אליו הגיעו מהגרים מתת-היבשת.

החטיף מבוסס על פלחי ירקות קטנים (ולעיתים גבינה, ביצים, עוף, פרי) הנטבלים בבלילה המבוססת על קמח חומוס או קמח עדשים (לעיתים רחוקות גם קמח סויה) ותבלינים ולאחר מכן מטוגנים בשמן עמוק. הפקורה צריך להיות קטן, כך שבטיגון התוכן והמעטפת יטוגנו באותה מידה. אם החטיף גדול מדי – המעטפת עלולה להישרף בעוד התוכן יישאר נא.

פקורה יכולה להיות עשויה מפריט אחד (פלח תפוח אדמה, פלח גבינה, פרח כרובית, מספר עלי תרד) או מתערובת המכילה מספר שבבים של ירקות שונים. אחת הגרסאות הנפוצות היא סוג של טבעות בצל או בצל קצוץ.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:המטבח ההודי
קטגוריה:המטבח הפקיסטני
קטגוריה:המטבח הבנגלי
קטגוריה:טיגון עמוק
Onkyo

Onkyo Corporation (ביפנית: オンキヨー株式会社) היא חברת אלקטרוניקה יפנית. החברה נוסדה בשנת 1946 בעיר אוסקה תחת השם "Osaka Denki Onkyo K.K" וכשנה מאוחר יותר שינתה את שמה ל-"Osaka Onkyo K.K". החברה מתמחה בייצור מערכות קולנוע ביתי.

נכון ל-6 בפברואר 2012, שווי החברה מוערך ב-2,628,539,000 ין.

== קישורים חיצוניים ==

* 

קטגוריה:חברות אלקטרוניקה יפניות
יוסוף נאדה

יוסוף מוסטפא נאדה (נולד ב-1931 במצרים) הוא איש עסקים, ואסטרטג פיננסי של ארגון האחים המוסלמים. נאדה התפרסם בשל הצלחתו לגייס לטובתו חוקים הנוגעים לזכויות אדם, כדי להתגונן מבפני האשמות ארצות הברית על קשרים לארגוני טרור. 

ההאשמות נגדו היו מיד לאחר פיגועי 11 בספטמבר, לאחר שיבוצו על פי החלטה 1276 של מועצת הביטחון של האו"ם ברשימת טרור.

ב-2001, נאדה, כיו"ר הקודם של בנק אל טאקווה, הוכנס אל רשימת הטרור של האו"ם על ידי מחלקת האוצר של ארצות הברית. נאדה הואשם במימון פעילויות טרור של ארגון אל-קאעידה, אך הוא דחה את הטענות.

טענות ארצות הברית והכנסתו לתוכנית רשימת הטרור של האו"ם השפיעו על נכסי נאדה בשווייץ, על יכולתו לנוע שם בחופשיות, ועל שמו הטוב. ב-2006 הוא תבע מממשלת שווייץ פיצוי, בעקבות הפסדיו שנבעו לטענתו מהחקירה שבוצעה עליו. 

בשנת 2009 הן החקירה השווייצרית והן חקירה איטלקית הסתיימו ללא ראיות אודות טענות ארצות הברית. בשל סיום החקירה עתרו שווייץ ואיטליה לועידה לטיפול בטרור של האו"ם בבקשה להסיר את שמו של נאדה מהחלטה 1276 של מועצת הביטחון של האו"ם, למרות התנגדותה של ארצות הברית. ב-24 בספטמבר 2009 נענתה ארצות הברית להסרתו מהרשימה, אך השאירה את שמו במסגרת רשימת פנימית של מחלקת האוצר של ארצות הברית, תחת פקודת ההוצאה לפועל 13224.

ארצות הברית סירבה לחשוף את הראיות לטענותיה כנגדו בשל היותן לדברי ארצות הברית ממודרות.

בין 2007 ל-2009 היה נאדה במוקד חקירה פרלמנטרית של המועצה האירופית אודות התהליך להכנסת אדם לרשימת הטרור של האו"ם.

ב-2008 עתר נאדה בבית הדין האירופי לצדק שבשטרסבורג כנגד שווייץ. ב-12 בספטמבר 2012 פסק בית הדין לטובתו ואמר כי זכויות האדם שלו הופרו. כפיצוי על סבלו הוכרחה ממשלת שווייץ לשלם לו 30,000 אירו.

==הערות שוליים==

קטגוריה:מצרים: אישים
קטגוריה:מצרים שנולדו ב-1931
לסקר ג'יהאד

לסקר ג'יהאד (באינדונזית: לוחמי הג'יהאד) היא מיליציה אינדונזית, איסלאמית אנטי נוצרית. המיליציה נוסדה ומונהגת על ידי ג'אפאר עומאר טאליב נכון להיום המיליציה נחשבת למפורקת.
==אידאולוגיה==
ג'אפאר עומאר טאליב מנהיג המיליציה תומך בפומבי בהחלת משטר תיאוקרטי באינדונזיה. חברים מהמיליציה תומכים בהחלת חוקי השריעה באינדונזיה. ב-2001 אנשי המיליציה התרעמו על מינויה של מגאוואטי סוקרנופוטרי לנשיאת אינדונזיה, בטענה שמנוי אשה לתפקיד הוא חטא. במחנה של לסקר ג'האד נשים נדרשות לחבוש בורקה, ואסור לצפות בטלוויזיה.

מנהיג המיליציה טאליב פגש את אוסאמה בן לאדן, אך דחה הצעות מימון מצידו, ככל הנראה בשל ספק על מידת צידקותו של בן לאדן. חברים אחרים במיליציה קיבלו מימון מאל-קאעידה. כשנשאל טאליב על ידי ג'סיקה סטרן האם הוא מנסה לקדם את הוהאביזם באינדונזיה, ענה כי ספרות הווהאביזם עדיין מסתמכת על החדית' "שעשויה להיות לא דבר אללה". למרות זאת מלומדים טוענים כי פתוות סלפיות שמקורן בחצי האי ערב היו בעלות השפעה רבה על יסוד המיליציה. קיים אף דיון בשאלת הזדהות המיליציה עם פיגועי 11 בספטמבר, לאחר לחץ כבד שהפעיל הממשל לאחר הפיגועים על המיליציה שלא לנצל רגשות אנטי אמריקניים.

האלימות שהפעילה המיליציה באיי מאלוקו הוסברה על ידם הן כדי להגן על המוסלמים במקום, והן כדי להילחם בספרטיזם. כדי להצדיק פעולות נוספות שביצעה טענה המיליציה לתאוריית קשרכ נוצרית ציונית להטיית הלאומיות האינדונזית.

==הערות שוליים==

קטגוריה:אינדונזיה: היסטוריה
קטגוריה:צבאות לא סדירים
קטגוריה:אינדונזיה: דת
צ'זנה (כדורגל)

אסוצ'יאציונה קלאצ'יו צ'זנה (באיטלקית: Associazione Calcio Cesena), הידוע בשם המקוצר צ'זנה, הוא מועדון כדורגל איטלקי מהעיר צ'זנה. המועדון הוקם בשנת 1940 ועלה לראשונה לסרייה א' בשנת 1973. מאז, המועדון שיחק בסרייה א' במשך 11 עונות, כאשר ההישג הגבוה שלו היה בשנת 1976, כאשר סיים במקום השישי.

==היסטוריה==
המועדון הוקם בשנת 1940. המועדון העפיל לסרייה ב' בשנת 1968 ובשנת 1973 העפיל לסרייה א'. בעונת הבכורה שלה בסרייה א', המועדון הצליח לסיים במקום ה-11, השיג שהשיג גם בעונתו השנייה בסרייה א'. בעונת , צ'זנה סיימה במקום השישי והבטיחה לעצמה מקום במסגרת גביע אופ"א בעונת . בסיבוב הראשון בגביע אופ"א הפסידה לקבוצת פ.צ. מגדבורג ממזרח גרמניה והודחה מהטורניר. בעונה הבאה ירדה צ'זנה בחזרה לסרייה ב'.

ההעפלה השנייה לסרייה א' הייתה בשנת 1981, אז סיים המועדון במקום העשירי. כעבור שנתיים, ירד המועדון ליגה שוב ונשאר בסרייה ב' במשך ארבע שנים. לאחר שניצחו בפלייאוף, המועדון העפיל שוב לסרייה א' בעונת ונשאר בסרייה למשך ארבע שנים נוספות.

הקבוצה ירדה שוב ליגה בשנת 1991. בשנת 1994 עמדה בפני צ'זנה ההזדמנות לחזור לסרייה א'. עם שחקנים מוכשרים כמו אלסנדרו תאודוראני, אמיליאנו סאלווטי, לואיג'י פיאנגרלי ועוד, הפעם הקבוצה הייתה מחוזקת מתמיד. אך הם סיימו את העונה עם מספר נקודות זהה ביחד לפדובה והפסידו בפלייאוף על מנת לעלות חזרה לסרייה א'. הפסד זה השפיע על הקבוצה, שספגה ירידת ליגה נוספת, הפעם לליגה השלישית, בשנת 1997, בה נשארו ארבע שנים.

בעונת , בסרייה ב', צ'זנה הייתה מועמדת לעלייה לסרייה א', הקבוצה סיימה במקום השישי ולכן שיחקה את משחקי פלייאוף העלייה, אך לא עלתה ליגה.

בעונת 2009/2010 חזרה צ'זנה לליגה האיטלקית הראשונה אחרי 19 שנים של היעדרות. הקבוצה שרדה עונה אחת ובתום העונה השנייה ירדה חזרה לסרייה ב'. בעונת 2013/2014 חזרה צ'זנה לסרייה א' אך כעבור עונה אחת נשרה חזרה לסרייה ב'.

==שחקנים מפורסמים==

==קישורים חיצוניים==
* 

צ'זנה
קטגוריה:קבוצות כדורגל שהוקמו ב-1940
רד ביי

רד ביי (אנגלית: Red Bay - מפרץ אדום) הוא כפר דייגים על החוף הדרומי של חצי האי לברדור שבפרובניציית ניופאונדלנד ולברדור שבצפון מזרח קנדה. בין אמצע המאה ה-16 לתחילת המאה ה-17 היה במקום כפר ציידי לווייתנים בסקים. ביוני 2013 הוכרה העיר כאתר מורשת עולמית.

==גאוגרפיה==
רד ביי ממוקמת לחופי נמל טבעי והיא נקראת על שמו ועל שם הצוקים האדומים של האזור. במפרץ שני איים קטנים, נוחים לעגינה גם הם.

שטח הכפר כיום הוא 1.56 קמ"ר ומתגוררים בו 227 תושבים, נכון ל-2006.

==היסטוריה==
משנות ה-30 של המאה ה-16, רד ביי שנקראה אז בבסקית Balea Baya, דהיינו "מפרץ הלווייתנים", הייתה מרכז לפעילות ציד לווייתנים. בכל קיץ, (עונת הציד) הפליגו מדרום צרפת וצפון ספרד כ-600 ספנים בסקים בכ-15 אוניות ציד, לחיפוש ולציד הלוויתן הנכון ולווייתן קשות ראש במצר בל אייל שמפריד בין האי ניופאונדלנד לחצי האי לברדור. תהליך עיבוד השמן נעשה במקום והוא הובל חזרה באוניות לאירופה. שרידי המושבה כוללים מגורים זמניים, עצמות לווייתנים, ציוד לעיבוד השמן, בית קברות וכמה אוניות שטבעו במהלך השנים, ומשמשות כיום אתר לצלילות תיירות כשהמפורסמת שבהן היא סן חואן שטבעה ב-1565. בתחילת המאה ה-17 נזנח הכפר, כנראה בגלל הצטמצמות עדרי הלווייתנים באזור. במלחמת העולם השנייה שימש הנמל הטבעי במפרץ כמקום עגינה בטוח של הכוחות הימיים של בנות הברית.

==קישורים חיצוניים==

* [http://whc.unesco.org/en/list/1412 רד ביי באתר אונסק"ו]
* [http://www.cbc.ca/news/canada/newfoundland-labrador/story/2013/06/22/nl-red-bay-labrador-world-heritage-site-622.html ידיעה על ההכרזה על העיר כאתר מורשת עולמית] באתר CBC
* [http://www.heritage.nf.ca/exploration/basque.html היסטוריה ושרידים של ציידי הלווייתנים הבסקים]

קטגוריה:קנדה: אתרי מורשת עולמית
קטגוריה:ניופאונדלנד ולברדור: ערים
H.265

H.265 או וידאו בעל יעילות קידוד גבוהה (באנגלית: High Efficiency Video Coding, ראשי תיבות: HEVC) הוא תקן מתקדם לדחיסת וידאו, ממשיך דרכו של תקן H.264. פותח במשותף על ידי ISO/IEC ו-MPEG, ביחד עם איגוד הטלקומוניקציה הבינלאומי. גרסתו הראשונה פורסמה בתחילת 2013.

התקן נועד לספק וידאו בקצב נתונים נמוך משמעותית (מחצית או פחות) לעומת תקן H.264, ובשמירה על איכות וידאו זהה, דבר שיעזור בהקטנת הנפח הדרוש לווידאו בפורמטים הקיימים כיום או עד לרזולוציה של 8192×4320 ב-Ultra HDTV (מכונה גם: UHD, 8K או 4320p).

הגרסה הראשונה של התקן הושלמה ופורסמה בתחילת 2013. ישנם עדיין מספר שיפורים שבפיתוח, לרבות הוספת תמיכה בפורמטים רבים יותר של וידאו, שיפור יכולת הקידוד ותמיכה בווידאו 3D.

== שיפורים שהוכנסו בהשוואה ל־H.264 ==
H.265 כולל מספר כלים שנוספו לתקן הקודם (H.264). כלים אלה מאפשרים למקודד למצוא דרכים יעילות יותר לשמירת המידע בצורה דחוסה יותר, אולם שימוש בהם צורך יותר משאבי זמן או כח עיבוד.

שינויים עיקריים, בהשוואה לתקן הקודם:

{| class="wikitable"
|-
! !! H.265 !! H.264
|-
| גודל בלוק (מקטע) קידוד || עד 64x64 פיקסלים CTB || עד 16x16 פיקסלים MB
|-
| גודל בלוק (מקטע) התמרה (Transform) || מ-4x4 עד 32x32 || 4x4 או 8x8
|-
| חיזוי מבוסס סביבה (Intra Prediction) || יש 35 אפשרויות || יש 9 אפשרויות
|-
| פיצוי תנועה (Motion Compensation) || דיוק של 1/4 פיקסל עם מסנן (פילטר) של 8 Tap || דיוק של 1/4 פיקסל עם מסנן (פילטר) משולב 6 Tap + ביליניאר
|}

השינוי המשמעותי ביותר הוא האפשרות לקודד מקטעים גדולים - עד 64x64 פיקסלים. שינוי זה מאוד אפקטיבי בדחיסה של סרטי HD, המכילים הרבה פיקסלים, ולכן יש בהם אזורים אחידים גדולים.

== קישורים חיצוניים ==

* 
* ליאור קורן, [http://www.dtown.co.il/articles/3022.html תקן H.265 - דוגמאות ראשונות והשוואה מול קובץ וידאו לא דחוס], באתר [http://www.dtown.co.il/ DTOWN], 20 בנובמבר 2013
* 
* אורן איל, [http://hwzone.co.il/tech/news/140645 תקן H.265 מאושר: הזרמת וידאו בהפרדה סופר-גבוהה להמונים] , באתר HWzone, 29 בינואר 2013

== הערות שוליים ==

קטגוריה:תקנים בתחום המחשוב
קטגוריה:וידאו
קטגוריה:שידור דיגיטלי
מוניצ'יפל קראיובה

מוניציפל קראיובה (ברומנית: Clubul Sportiv Municipal Craiova) היא קבוצת כדורסל רומנית מהעיר קראיובה. המתמודדת בליגת העל הרומנית. ובעבר השתתפה בליגה הבלקנית וביורופקאפ.

==היסטוריה==
המועדון הוקם בשנת 2001. בסיום עונת 2002/03 העפילה הקבוצה לראשונה לליגה הבכירה. לאחר עונה אחת ירדה בחזרה מהמקום האחרון לליגה השנייה ואף לליגה השלישית. בעונת 2006/07 טיפסה לליגה השנייה ולאחר עונה אחת העפילה בחזרה לליגת העל. לאחר מספר עונות בתחתית, סיימה הקבוצה את עונת 2012/13 במקום הרביעי והפסידה בסדרת רבע גמר הפלייאוף לקבוצת גז מתאן מדיאש 3-0. בעונת 2013/14 השתתפה הקבוצה לראשונה בליגה הבלקנית

מאז חודש נובמבר 2012, מארחת הקבוצה בהיכל הרב תכליתי החדש פוליבלנטה המכיל 6,000 מקומות ישיבה.

==קישורים חיצוניים==

* 

קטגוריה:קבוצות כדורסל רומניות
קטגוריה:קראיובה: ספורט
הבנק הלאומי של קמבודיה

הבנק הלאומי של קמבודיה (ראשי תיבות באנגלית: NBC, ידוע גם בשם הבנק האדום), הוא הסמכות המוניטרית העליונה והבנק המרכזי בקמבודיה. תפקידיו של הבנק כוללים, בין היתר, ניהול המדיניות המוניטרית של המדינה, פיקוח על המערכת הבנקאית במדינה ומוסדות פיננסיים אחרים, ויסות המטבע הלאומי, ריאל קמבודי, ומילוי כל פונקציה או תפקיד אחד שמבוצע בדרך כלל על ידי בנקים מרכזיים. הבנק מנוהל על ידי דירקטוריון המורכב מ-7 דירקטורים, אשר תפקידם הוא קבלת החלטות בנושאי מדיניות והנחיות כלליות בדבר אופן פעילותו של הבנק.

הבנק הוקם בשנת 1954, זמן קצר לאחר שקמבודיה השיגה את עצמאותה מצרפת. מטה הבנק ממוקם בבירתה של קמבודיה, פנום פן.

==קישורים חיצוניים==
* 
== הערות שוליים ==

בנק הלאומי של קמבודיה
קמבודיה
בנק הלאומי של קמבודיה
בנק הלאומי של קמבודיה
בית הקברות הצבאי הקנדי בדייפ

שמאל
בית הקברות הצבאי הקנדי בדייפ (באנגלית: Dieppe Canadian War Cemetery) שבצפון צרפת הוא מקום קבורתם של רבים מחיילי צבא קנדה, שנפלו בפשיטת בעלות הברית הכושלת על דייפ ב-19 באוגוסט 1942.

בית הקברות שוכן כחמישה קילומטרים מדרום לעיר דייפ שלחוף תעלת למאנש. האתר, ריבוע קרקע ששטחו כ-4.2 דונם, מוקף גדר שיחים נמוכה. בעברו המזרחי מצויים שני פתחי הכניסה אליו, שמשני צידיהם ניצבים עמודי אבן. ביניהם ובצמוד להם ניצבת אבן הזיכרון. צלב ההקרבה הוצב בפינתו הדרום-מזרחית של בית הקברות, ובפינה הנגדית הוקם מבנה אבן למחסה מגשם. 

בניגוד לשכיח באתרים אלו הוצבו שמונה משלוש עשרה שורות הקברים שבו גב אל גב, כנראה על ידי הגרמנים, שקברו במקום את מרבית החללים.

בבית הקברות נקברו 948 מחיילי האימפריה הבריטית, מהם 187 אלמונים. 582 מהם היו קנדים, ומתוכם נפלו 533 ביום הפשיטה על דייפ. האחרים היו 173 בריטים, ארבעה ניו זילנדים, אוסטרלי והודי. מרביתם היו אנשי צוות אוויר שנהרגו בפעולות אוויריות באזור בתקופות שונות, או אנשי כוחות הקרקע שלחמו בקרבת דייפ לאחר הפלישה לצרפת ב-1944.

בית הקברות נבנה על ידי ועדת חבר העמים לקברי מלחמה ב-1949 והיה לבית הקברות הצבאי הראשון של מלחמת העולם השנייה אשר הושלם על ידה. הוא תוכנן על ידי האדריכל הבריטי פיליפ הפוורת' (Philip Hepworth).

==קישורים חיצוניים==

*[http://www.cwgc.org/find-a-cemetery/cemetery/2031200/DIEPPE%20CANADIAN%20WAR%20CEMETERY,%20HAUTOT-SUR-MER בית הקברות] באתר ועדת חבר העמים לקברי מלחמה
*[http://www.veterans.gc.ca/eng/memorials/france/dieppe_cem בית הקברות] באתר Veterans Affairs Canada 
*[http://www.youtube.com/watch?v=MKXMHUUUqXQ סרטון על בית הקברות] באתר YouTube

קטגוריה:בתי קברות צבאיים של האימפריה הבריטית: מלחמת העולם השנייה
קטגוריה:צרפת: בתי קברות צבאיים
קטגוריה:נורמנדי עילית
קטגוריה:קנדה במלחמת העולם השנייה: אבידות והנצחה
ויקטור קרובופוסקוב

ויקטור אלכסייביץ' קרובופוסקוב (ברוסית: Ви́ктор Алексе́евич Кровопу́сков; 29 בספטמבר 1948) היה סיף ומאמן סובייטי. אלוף אולימפי בעל ארבע מדליות זהב בחרב וכן אלוף עולם 7 פעמים במסגרת נבחרת ברית המועצות ואישי. על הישיגיו בספורט לקרובופוסקוב הוענקו מספר עיטורים סובייטיים.

== ביוגרפיה ==
קרובופוסקוב נולד במוסקבה. הוא החל להתאמן בסיף בשנת 1961 אצל מאמן צעיר ויחד הם גדלו מתחרות לתחרות. בגיל 19 הוא כבר בין הסייפים הטובים לגילו. נבחרת ברית המועצות של אותם השנים הייתה מובילה בעולם וכללה אלופים רבים. מכיוון שקרובופוסקוב היה שמאלי מאמני הנבחרת לקחו אותו כדי לאמן את הספורטאים המנוסים. כך קרובוסקוב הגיע לדוד טישלר. בשנת 1968 קרובופוסקוב נשלח לאליפות העולם לסייפים צעירים וזכה במדליית זהב. בשנת 1973 הוא נכלל בנבחרת ברית המועצות החזקה. כבר בשנת 1974 באליפות העולם הוא זכה במדליית זהב קבוצתית ומדליית כסף אישית. בתקופה זו הוא עבר להתאמן אצל מארק רקיטה. תחת מארק רקיטה קרובופוסקוב זכה ב-4 מדליות זהב בתחרות אישית וקבוצתית באולימפיאדות של שנת 1976 ו-1980.

בשנת 1977 קרובופוסקוב נפצע קשה ברגל ולא היה ברור האם הוא ימשיך בקריירה תחרותית. לאחר מספר ניתוחים ותקופת החלמה, כבר בשנת 1978 הוא זכה באליפות העולם. הוא המשיך להשתתף בתחרויות עד לשנת 1986. 

עם סיום הקריירה התחרותית קרובופוסקוב עבר לאמן סייפים צעירים במוסקבה.

==השתתפות באולימפיאדות==
תחילת השתתפויות של קרובופוסקוב במשחקים האולימפיים היה בשנת 1976. הוא הגיע לתחרות כאלוף עולם בתחרות קבוצתית בשנתיים האחרונות. בקרב ראשון בתחרות אישית הוא הופתע על ידי סייף קובני שהיה לו יתרון 4:1. למרות המצה קרובופוסקוב הצליח לסגור את הפער אך בכל זאת הפסיד בקרב. בסך הכול במהלך התחרויות במונטריאול זה היה הקרב היחיד בו הוא הפסיד וקרובופוסקוב זכה ב-2 מדליות זהב - בתחרות קבוצתית ובתחרות אולימפית.

באולימפיאדת מוסקבה שנערכה בשנת 1980 קרובופוסקוב גם היה בין המועמדים למדליות. בתחרות אישית בקרב אחרון על מדליית זהב נפגשו שני ספורטאים של אותו מאמן - מארק רקיטה. בקרב צמוד קרובופוסקוב הצליח לנצח. גם בתחרות קבוצתית נבחרת ברית המועצות זכתה במקום הראשון.

==קישורים חיצוניים==

קטגוריה:סייפים סובייטים
קטגוריה:אלופים אולימפיים: סייפים
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:אלופים אולימפיים מברית המועצות
קטגוריה:סובייטים שנולדו ב-1948
אבו אל בנאת

אַבּוּ אלְ-בַּנַאת, מופיע גם בשם אַבּוּ אלְ-בַּנַת, הוא סרט קולנוע ישראלי משנת 1973, בבימויו של משה מזרחי, לפי תסריט מאת מזרחי ושייקה אופיר, שאף גילם את התפקיד הראשי. שם הסרט לקוח מהכינוי בערבית לאדם שנולדו לו בנות בלבד.

==תמצית העלילה==
שבתאי אלפנדרי (שייקה אופיר) הוא ספרדי טהור ירושלמי, אב לתשע בנות, שמייחל לבן, שבבוא העת יאמר עליו קדיש. אלפנדרי חולם על הבן ומשחק איתו בחלומותיו. הוא נועץ במכשפים לשם הסרת הקללה המונעת ממנו בן. הוא משיא את בתו הבכורה לעוזרו בתקווה שייוולד בן זכר במשפחה, אך נולדת עוד בת.

==שחקנים==
{| class="wikitable"
|-
!שחקן
!תפקיד
|-
| שייקה אופיר || שבתאי אלפנדרי 
|-
| זהרירה חריפאי || ביאנקה אלפנדרי, אשתו של שבתאי אלפנדרי 
|-
| יוסף שילוח || יוסף עומרי, עוזרו של שבתאי אלפנדרי 
|-
| מיכל בת-אדם || אסתר אלפנדרי, בתם של ביאנקה ושבתאי אלפנדרי 
|-
| גדעון זינגר || ד"ר מזור 
|-
| אבנר חזקיהו || קסרולה 
|-
| נעמי גרינבאום || דפנה אשכול	 
|-
|}

==הקרנת הסרט==
הקרנת הסרט החלה שבוע לפני מלחמת יום הכיפורים. בשבוע זה זכה הסרט להצלחה רבה, וצפו בו כ-50,000 צופים. פריצת המלחמה הביא לירידה תלולה במספר הצופים. באוגוסט 1974 חודשה הקרנת הסרט בבתי הקולנוע, אך הפעם לא זכה להצלחה. 

באביב 1974 השתתף הסרט בתחרות של פרס דקל הזהב בפסטיבל קאן ונבחר על ידי קהל הצופים לסרט הפופולרי בפסטיבל.

==דבר המבקרים==
זאב רב-נוף, מבקר הקולנוע של העיתון "דבר" כתב על הסרט: "כסרט בידור הוא רציני ועצוב מדי, כסרט בעל משמעות הוא מצחיק מדי וכסרט חשוב הוא פשטני מדי. אף-על-פי-כן הוא סרט בעל טעם רב ואין מה להתבייש בו, גם אם אין הוא מבטא את היכולת הטמונה באנשים שיצרוהו".

==קישורים חיצוניים== 

* [http://vod.walla.co.il/movie/1759992/abu-el-banat הסרט המלא לצפייה ישירה] באתר וואלה VOD
* 
* 
* 
* 
* [https://www.kan.org.il/Podcast/item.aspx?pid=11037 "אבו אל בנאת: האלטרנטיבה של משה מזרחי לסרטי הבורקס"]: פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת

==הערות שוליים==

קטגוריה:סרטי 1973
קטגוריה:סרטי דרמה ישראליים
קטגוריה:סרטי משה מזרחי
קטגוריה:סרטים ישראליים משנת 1973
דרדר

דרדר (שם מדעי Centaurea) הוא סוג של צמחים עשבוניים, לרוב קוצניים, במשפחת המורכבים המונה בין 350 ל-600 מינים. תפוצת הסוג מוגבלת לחצי הכדור הצפוני; מספר המינים באזור המזרח התיכון גבוה במיוחד, ובארץ ישראל גדלים כ-25 מינים. השם המדעי מגיע מהמיתולוגיה היוונית ואכן בציורו של בוטיצ'לי מופיעה אלת הפריחה פלורה בכתר של דרדר כחול.

==הדרדר במקורות==
במקרא מופיע הדרדר בעיקר בדברי תוכחה, בדרך כלל כתיאור של מצב בו האדמה שוממה ואינה מניבה פרי: (בראשית ג יח). במקרים נוספים תיאורי הדרדר משמשים כדימוי למצב עתידי שישרור בארץ בעקבות חטאי העם: (הושע י ח).

במשנה מוזכר הדרדר בעיקר כמאכל לבהמות.

==גלריה==
<gallery>
קובץ:Centaurea crocodylium 012.jpg|דרדר גדול-פרחים
קובץ:Centaurea damascena 1.jpg|דרדר דמשקאי
קובץ:Centaurea ammocyanus 1.jpg|דרדר הערבות
קובץ:Centaurea cyanoides.jpg|דרדר כחול
קובץ:Centaurea iberica 10.jpg|דרדר מצוי
קובץ:Centaurea verutum.jpg|דרדר קיפח
קובץ:דרדר קרומי.JPG|דרדר קרומי
קובץ:Cnicus benedictus 002.JPG|קרצף מבורך (כיום נחשב למין של דרדר)
קובץ:דרדר נמוך centaurea pumilio.jpg|דרדר נמוך (לשעבר חופית נמוכה)
</gallery>

==קישורים חיצוניים==

* 
* [http://www.wildflowers.co.il/hebrew/search.asp?searchString=דרדר&family=1&color=1&type=1&spread=0&x=23&y=10 סוג דרדר] באתר צמח השדה

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מורכבים
קטגוריה:צמחי המקרא
חרתת הראשון

חרתת הראשון היה המלך הנבטי הראשון שידוע עליו ממקורות היסטוריים וממצאים ארכאולוגיים. שמו מוזכר בכתובת שנמצאה בחלוצה המתוארכת לשנת 168 לפנה"ס. מוזכר גם בספר מכבים ב' פרק ה' פסוק 10 שבו מסופר שיאסון הכהן הגדול שניסה להפוך את ירושלים לעיר הלניסטית הוחזק על ידו כשבוי, אחרי שנאלץ לעזוב את ירושלים. לא ברור מי ירש אותו לאחר מותו: רבאל הראשון (140 לפנה"ס) או מלכו הראשון (110-144 לפנה"ס).

==קישורים חיצוניים==
* [http://www.jewishvirtuallibrary.org/jsource/History/nabkings.html The Nabatean Kings] באתר Jewish Virtual Library

קטגוריה:מלכים נבטיים
וסילי קצ'לוב

וסילי קצ'לוב (ברוסית: Василий Качалов; 30 בינואר (11 בפברואר) 1875, וילנה – 30 בספטמבר 1948 מוסקבה) היה שחקן תיאטרון רוסי וסובייטי.
הוא היה בין הראשונים שזכו בתואר אמן העם של ברית המועצות בשנת 1935, חתן פרס סטלין (1941), עיטור לנין ועיטורים נוספים. התיאטרון העירוני בעיר קאזאן נקרא על שמו.

==ביוגרפיה==
וסילי שברובוביץ' (קצ'לוב) נולד בווילנה (אז בתחומי האימפריה הרוסית, היום בירת ליטא) למשפחת ממוצא בלארוסי. אביו היה כומר. הוא למד בגימנסיה בווילנה לצד פליקס דזרז'ינסקי. כבר באותה תקופה וסילי השתתף בהופעות חובבים והיה קריין. בשנת 1894 הוא החל את לימודיו בפקולטה למשפטים באוניברסיטת סנקט פטרבורג. בשנת 1896 הוא עזב את הלימודים והחל להתפרנס ממשחק.

===קריירת המשחק===
עם תחילת הקריירה המקצועית כשחקן הוא לקח שם-במה "קצ'לוב". תחילה הוא השתתף בהצגות תיאטרון של הרכבים שונים בקאזאן ובסראטוב. בשנת 1900 הוא התקבל לתיאטרון האמנותי של מוסקבה של קונסטנטין סטניסלבסקי וולדימיר נמירוביץ'-דנצ'נקו. הוא זכה להצלחה כבר בהופעתו הראשונה ועם הזמן היה בין השחקנים המובילים של התיאטרון.

לאחר מהפכת אוקטובר קצ'לוב היה בראש קבוצת שחקנים שסיירה באירופה עם סבב הופעות. רוב שחקני הקבוצה חזרו עם קצ'לוב למוסקבה בשנת 1921.

קצ'לוב היה בין השחקנים המובילים של התיאטרון ובשנת 1935 הוא היה בין הראשונים שזכו בתואר אמן העם של ברית המועצות. על במת התיאטרון האמנותי של מוסקבה קצ'לוב הופיע ב-55 תפקידים.

בנוסף להופעות תיאטרון קצ'לוב היה ידוע כקריין והוא היה מופיע בהופעות וברדיו עם שירי סרגיי יסנין אדוארד בגריצקי ומשוררים נוספים. חלק מהופעותיו הוקלטו בתקליט.

==חיים אישיים==
קצ'לוב היה נשוי לנינה ליטובצבה, גם היא שחקנית תיאטרון. הם הכירו במהלך עבודתם המשותפת בתיאטרון בקאזאן. הוא היה ידוע בפרשיות עם נשים, בין היתר עם אשתו של קונסטנטין סטניסלבסקי אשתו של אלכסנדר טאירוב ורבות נוספות. הוא אהב את החיים הטובים של בילויים. לחייו במוסקבה של תחילת המאה ה-20 הוקדשו שירי סרגיי יסנין וסיפורי איוואן בונין. למרות הכול אשתו לא עזבה אותו, היא יצאה מדעתה לאחר פטירתו.

בנו היה חוקר תיאטרון. במהלך מלחמת העולם השנייה הוא נפל לשבי גרמני, נמלט ולחם בשורות הפרטיזנים באיטליה. לאחר חזרתו לברית המועצות הוא נעצר אך שוחרר תוך זמן קצר.

==קישורים חיצוניים==

קטגוריה:שחקני תיאטרון רוסים
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:רוסים ממוצא בלארוסי
קטגוריה:אמני ספוקן וורד
קטגוריה:סובייטים שנולדו ב-1875
קטגוריה:נפטרים ב-1948
הכבישים המהירים של סין

נסיעה בכביש מהיר בסין בעיר [[דונגגוואן]]
רשת הכבישים המהירים של סין הוא שם כולל של כבישים מהירים עירוניים ובין עירוניים בשטחה של סין. רשת זו היא רשת הכבישים המהירים הארוכה ביותר בעולם כולו. בסוף שנת 2015 האורך הכולל של כל הכבישים עמד על 123,000 ק"מ, כאשר 11,050 ק"מ מתוכם נסללו באותה שנה. כבישים מהירים בסין הם תוספת חדשה למדי לתשתית התחבורה במדינה, הכביש המהיר הראשון בסין נפתח בחודש אוקטובר 1988. בשנת 1999 רשת הכבישים המהירים עברה את סך האורך של 10,000 ק"מ.

== עלויות ==
העלות הכוללת של רשת הכבישים המהירים מוערכת לסך של 2 טריליון יואן סיני (כ-240 מיליארד דולר אמריקאי). משנת 2005 לשנת 2010 ההשקעה השנתית בכבישים תוכננה לעמוד על בין 140 ל-150 מיליארד יואן (בין 17 ל-18 מיליארד דולר ארצות הברית), ומהשנים 2010 לשנת 2020 ההשקעה השנתית תוכננה לעמוד על כ-100 מיליארד יואן (12 מיליארד דולר).

תקציבי הבנייה יגיעו ממס רכישת כלי רכב, עמלות ומיסים שייגבו על ידי הממשלה, איגרות חוב, ומהשקעות מפנים ומהשקעות זרות. רבים מהכבישים בפרויקט הם כבישי אגרה, ובמיוחד עמוד השדרה הידוע כ"רשת 7918". מאמצים לכפות עלייה במס על הדלק במדינה כדי לממן את הכבישים שהכניסה אליהם מותנית בתשלום נתקלו בהתנגדות, והיה קשה מאוד למפלגה הקומוניסטית ולמועצת המדינה להעביר חוק כזה מול הקונגרס הלאומי העממי.

== חוקים ותקנות ==
מפה של מערכת הכבישים המהירים בסין, בכחול כבישים פתוחים, באדום כבישים בשלבי תכנון או בנייה
החל מ-1 במאי 2004, המהירות המותרת בכבישים מהירים בסין עלתה מ-110 קמ"ש ל-120 קמ"ש. בנוסף, מאותו יום גם לנהגים חדשים ניתנה הרשות לנהוג בכבישים מהירים, היתר שלא ניתן בשנות התשעים. המהירות המינימלית המותרת בכביש מהיר בסין עומדת על 70 קמ"ש, ורק כלי רכב ממונע רשאי לעלות לכביש המהיר. ישנה ענישה וקנסות גם לנהגים שעוברים את המהירות המותרת וגם לנהגים שנוסעים מתחת למהירות המינימלית המותרת.

כבישים אלו מתומררים הן באנגלית והן בסינית. הדבר בא לשבור את מחסום השפה, ועם זאת עובדים מעטים בכבישי האגרה יודעים לדבר אנגלית. השילוט בדרכים אלו הוא שילוט בעל אותיות לבנות על רקע ירוק, כמו הכבישים המהירים ביפן, שווייץ וארצות הברית. התמרור החדש ממקם את סימון היציאה בחלקו הימני העליון של התמרור, נתון נוסף המקרב תמרורים אלו לתמרורים בארצות הברית.

התמרורים מורים על יציאות, כבישי אגרה, שירותים שונים באזור הכביש ואזורי התרעננות. קיימים גם תמרורים שמזהירים את הנהגים לא לעבור את המהירות המותרת, אזהרות לגבי שטח הררי, איסור שלא לנהוג בשולי הכביש וכן על שוני בתוואי הכביש. על אף שרוב התמרורים באנגלית ניתנים להבנה, לעיתים הם כתובים באנגלית שבורה ולא תקינה.

==ראו גם==
*הכביש הפאן-אמריקאי
*קו הרכבת יי-וו - מדריד

==קישורים חיצוניים==

קטגוריה:הרפובליקה העממית של סין: תחבורה
קטגוריה:דרכים וכבישים
טרנס מקנה

טרנס מקנה
טרנס מקנה (אנגלית: Terence McKenna; 16 בנובמבר 1946 — 3 באפריל 2000) היה ביולוג וסופר אמריקאי בתחום הפסיכונאוטיקה ותחומים משיקים. 

מקנה כתב והרצה על מצבי מודעות שונים, מיסטיקה, סמים פסיכדליים, הזיות, מטאפיזיקה, שמאניזם, שפה, תרבות, אתנובוטניקה, טכנולוגיה, עתידנות, אנתאוגנים מבוססי צמחים, אלכימיה, פילוסופיה, אתנומיקולוגיה, איכות הסביבה והמקורות התאורטיים של התודעה האנושית. הוא הטיף לשימוש אחראי בצמחים בעלי השפעות פסיכדליות (פסיכואקטיביות). הוא ידוע בעיקר על ספריו בתחום חקר צמחים המשמשים לטקסים שמאניים ומצבי תודעה מורחבים. כן נודע ב"תאוריית החדשנות" (novelty theory) שפיתח, ובנבואותיו לגבי תופעת 2012 והתאריך 21.12.2012, עליהן כתב החל מספרו הראשון "The Invisible Landscape" בשנת 1975 (עם אחיו הצעיר דניס מקנה).

מקנה כונה "טימותי לירי של שנות ה-90", <ref></ref><ref></ref> "אחת הסמכות המובילות על היסודות האונטולוגיים של השמאניזם" ו"הקול האינטלקטואלי של תרבות הרייב".<ref name="Mavericks"></ref><ref name="Partridge2006"></ref>

==ספריו==
<div class="mw-content-ltr">
* 1975 - The Invisible Landscape: Mind, Hallucinogens, and the I Ching (with Dennis McKenna), Seabury
* 1976 - Psilocybin - Magic Mushroom Grower's Guide (with Dennis McKenna), And/Or Press 
* 1992 - The Archaic Revival, HarperSanFrancisco
* 1992 - Food of the Gods: The Search for the Original Tree of Knowledge - A Radical History of Plants, Drugs, and Human Evolution, Bantam
* 1992 - Synesthesia (with Timothy Ely), Granary Books
* 1992 - Trialogues at the Edge of the West: Chaos, Creativity, and the Resacralization of the World (with Ralph H. Abraham, Rupert Sheldrake and Jean Houston), Bear & Company Publishing 
* 1993 - True Hallucinations: Being an Account of the Author’s Extraordinary Adventures in the Devil’s Paradise, HarperSanFrancisco
* 1998 - True Hallucinations & the Archaic Revival: Tales and Speculations About the Mysteries of the Psychedelic Experience, Fine Communications/MJF Books
* 1998 - The Evolutionary Mind: Trialogues at the Edge of the Unthinkable (with Rupert Sheldrake and Ralph H. Abraham), Trialogue Press
* 1999 - Food of the Gods: A Radical History of Plants, Drugs, and Human Evolution, Rider & Co
* 1999 - Robert Venosa: Illuminatus (with Robert Venosa, Ernst Fuchs, H. R. Giger, and Mati Klarwein), Craftsman House
* 2005 - The Evolutionary Mind: Trialogues on Science, Spirit & Psychedelics, Monkfish Book Publishing
</div>

==קישורים חיצוניים==

* 

* 
==הערות שוליים==

קטגוריה:סופרים אמריקאים
קטגוריה:אנרכיסטים אמריקאים
קטגוריה:מיסטיקנים
קטגוריה:אמריקאים ממוצא ולשי
קטגוריה:אמריקאים שנולדו ב-1946
קטגוריה:אמריקאים שנפטרו ב-2000
אלווין והצ'יפמאנקס (סרט)

אלווין והצ'יפמאנקס (באנגלית: Alvin and the Chipmunks) הוא סרט קומדיה משנת 2007 של פוקס המאה ה-20 המשלב הנפשה ממוחשבת עם לייב אקשן. הסרט בוים על ידי טים היל. הסרט מבוסס על המותג הצ'יפמאנקס.

==תקציר העלילה==
לאחר שהעץ של אלווין, סיימון ותיאודור נכרת, הם נסעו ללוס אנג'לס והתגנבו אל ביתו של דייב סוויל, מוזיקאי כושל. בהתחלה דייב ניסה לסלק אותם בגלל הנזקים שהם עושים לו, אולם לאחר שהוא שמע אותם שרים, הוא החליט להשאירם בביתו ולהפוך אותם לכוכבים. אולם הצ'יפמאנקס גרמו לפיטוריו של דייב מעבודתו ועשו נזקים בביתו ובדייט שלו עם קלייר. כאשר הצ'יפמאנקס הבינו שהם הביכו את דייב הם באו אצל המפיק איאן באמצע הלילה והפתיעו אותו לטובה. למחרת דייב קיבל שיחה מאיאן שהתרשם משלושת הצ'יפמאנקס והם הפכו למפורסמים עם מעריצים רבים וקלייר נהייתה כתבת השטח שלהם. אולם אחרי הבלגן שקרה עם דייב, איאן לקח איתו את הצ'יפמאנקס. בהתחלה איאן פינק את הצ'יפמאנקס אולם בהמשך העביד אותם בפרך וזה גרם להם לרצות לחזור לדייב, לאחר שדייב למד מקלייר שאיאן ייקח את הצ'יפמאנקס לחו"ל הוא הגיח עם קלייר אל הקהל ובזכות אלווין הצליחו הצ'יפמאנקס להביך את איאן ולחזור אל דייב. באותו ערב דייב יצא עם קלייר בשנית. בכתוביות מראים את כל התמונות של הצ'יפמאנקס לאורך השנים.

==מדבבים==
*ג'סטין לונג - אלווין
*מתיו גריי גובלר - סיימון
*ג'סי מקרטני - תיאדור

==שחקנים==
*ג'ייסון לי - דייוויד סוויל
*דייוויד קרוס - איאן הוק
*קמרון ריצ'רדסון - קלייר וילסון
*ג'יין לינץ' - גייל

==קישורים חיצוניים==

* 

קטגוריה:סרטי הצ'יפמאנקס
קטגוריה:סרטי פוקס המאה ה-20
קטגוריה:סרטי קומדיה
קטגוריה:סרטי 2007
קטגוריה:סרטים מבוססי סדרות טלוויזיה
קטגוריה:סרטים מצוירים למחצה
קטגוריה:סרטים מוזיקליים
קטגוריה:סרטים אמריקאיים
קטגוריה:סרטי הנפשה מוזיקליים
מוניצ'יפל אוראדיה

מוניצ'יפל אוראדיה (ברומנית: Clubul Sportiv Municipal Oradea) היא קבוצת כדורסל רומנית מהעיר אוראדיה, המתמודדת בליגה נציונלה.

==היסטוריה==
המועדון הוקם בשנת 2003. בסיום עונת 2004/05 העפילה הקבוצה לראשונה לליגה הבכירה. לאחר שלוש עונות בתחתית, החלה להיצמד לצמרת הגבוהה. את עונת 2012/13 סיימה הקבוצה במקום השני והפסידה בסדרת חצי גמר הפלייאוף לקבוצת אססופט פלוישט 3-1.

בעונת 2013/14 השתתפה הקבוצה לראשונה ביורוצ'לנג'. כמו כן בליגה נציונלה הגיעה הקבוצה עד לסדרת גמר הפלייאוף והפסידה 2–3 לקבוצת אססופט פלוישט. בגמר הגביע הרומני הפסידה לקבוצת אנרגיה רובינאר 58-55. בעונת 2015/2016 זכתה לראשונה בתולדותיה באליפות.

למועדון יש ארגון אוהדים הנקרא "Leii Roșii" (האריות האדומים), התומך גם בענפים האחרים. הקבוצה מארחת באולם אנטוניו אלכסה בעיר, המכיל 2,000 מקומות ישיבה.

==תארים והישגים==
*ליגה נציונלה:
**אליפות: 2016, 2018, 2019
**מקום שני: 2014, 2021
**חצי גמר: 2013, 2017
*הגביע הרומני:
**גמר: 2014, 2016, 2018, 2019, 2020, 2021, 2023
**חצי גמר: 2012

==קישורים חיצוניים==

* 
* [http://www.frbaschet.ro/cluburi/clubul-sportiv-Municipal-oradea--oradea מוניציפל אוראדיה באתר הפדרציה הרומנית]

קטגוריה:קבוצות כדורסל רומניות
קטגוריה:אוראדיה